**Анџело Обинзе Огбона** (роден на 23 мај 1988 година) — италијански фудбалер со нигериско потекло, играч од одбраната на Вест Хем Јунајтед. Од 2011 година Огбона настапувал и за сениорската репрезентација на Италија со која бил вицешампион на Европското првенство 2012 година.

Пред Јувентус Огбона настапувал седум години за градскиот соперник Торино, клуб во кој ја започнал својата кариера како јуниор во 2002 година.

Клупска кариера
---------------

### Торино

Роден е во Касино, но Огбона има нигериско потекло. Тој бил забележан од страна на Торино чии скаути подоцна успеале да го убедат да потпише со младинската школа на *Торо*. Тој го направил своето деби во Серија А и воопшто првиот старт во почетниот тим на Торино во кариерата на 11 февруари 2007 година, во поразот на домашен терен од Реџина со 1-2, во кој ги одиграл сите 90 минути. Тој направил уште три настапи во Серија А таа сезона. Тој потоа бил пратен на заем во Кротоне во сезоната 2007-08, каде што одиграл 22 првенствени натпревари таа сезона.

Огбона се вратил во Торино пред почетокот на сезоната 2008-09, играјќи главно како резервна опција за стартерите Чезаре Натали и Марко Ди Лорето, иако тој сепак успеал да направи 19 првенствени настапи за *Торо*. Торино, сепак, биле потиснати во Серија Б на крајот на сезоната. Почнувајќи од 2009 година, по испаѓање на клубот во Серија Б, Огбона го заслужил своето место како стартер, и направил 31 лигашки настап и постигнал еден гол за клубот со седиште во Пиемонт за време на сезоната 2009-10. Во три Серија Б сезони со Торино, Огбона направил 105 настапи, помагајќи му на клубот да се врати во Серија А откако заврши втор зад Пескара во сезоната 2011-12. На 2 февруари 2012 година, тој го обновил својот договор со Торино до 30 јуни 2016

Првaтa целосна сезона на Огбона во Серија А била попречена од страна на две долги повреди кои ги ограничиле настапите на играчот на само 22 натпревари во лигата. Исто така, враќањето на Торино во врвната италијанска лига завршило успешно, откако клубот обезбедил опстанок завршувајќи ја сезоната на 16. место во лигата.

### Јувентус

На 11 јули 2013 година, Огбона официјално заминал на медицински тестови кај градскиот соперник на Торино, лига првакот од претходната сезона Јувентус. По положувањето на медицински тестови, Огбона официјално потпишал за Јувентус на 11 јули 2013 година за трансфер сума од 13.000.000 €. Огбона потпишал пет-годишен договор, кој го врзува за *Старата дама* до 30 јуни 2018 година.

### Вест Хем Јунајтед

На 10 јули 2015 преминал во редовите на Вест Хем Јунајтед за 11 милиони евра.

Репрезентативна кариера
-----------------------

Огбона во 2012 година со италијанската репрезентација
На 12 август 2009 година, тој го направил своето деби во италијанската репрезентација под 21 година во пријателски натпревар против Русија.

На 4 јуни 2011 година, Огбона го добил својот прв повик во сениорската репрезентација од страна на селекторот Чезаре Прандели, и покрај тоа што тогаш играл во Серија Б. Тој е првиот играч на Торино кој бил повикан во дресот на *Аѕурите* од 2007 година. По неколку повреди во составот на *Аѕурите*, Огбона бил повикан повторно на 5 октомври 2011 година. Тој го направи своето сениорско деби на 11 ноември 2011 година во пријателски натпревар во кој Италија ја победила Полска со 2-0, каде што тој влегол како замена за Доменико Кришито во 77. минута.

Огбона бил вклучен и во италијанскиот состав од 23 играчи за Европското првенство 2012, но не одиграл ниту еден натпревар на турнирот.

Откако не бил повикан за Светското првенство 2014 во Бразил, Огбона се вратил во репрезентацијата по доаѓањето на селекторската позиција на неговиот поранешен тренер од Јувентус, Антонио Конте. На 31 мај, тој се нашол на листата повикани играчи од Конте за Европското првенство 2016 во Франција.

### Хронологија на настапи и постигнати голови за репрезентацијата

| Хронологија на настапи и постигнати голови за националната селекција ― Италија |
| --- |
| Дата | Град | Домашни | Резултат | Гости | Натпреварување | Голови | Инфо | Детали |
| 11-11-2011 | Вроцлав | Полска Полска | **0 – 2** | Италија Италија | Пријателска | - |  | влегол во игра 77' |
| 29-2-2012 | Џенова | Италија Италија | **0 – 1** | САД САД | Пријателска | - |  |  |
| 1-6-2012 | Цирих | Италија Италија | **0 – 3** | Русија Русија | Пријателска | - |  | влегол во игра 54' |
| 15-8-2012 | Берн | Италија Италија | **1 – 2** | Англија Англија | Пријателска | - |  |  |
| 7-9-2012 | Софија | Бугарија Бугарија | **2 – 2** | Италија Италија | Квал. за СП 2014 | - | добил жолт картон во 64-тата минута 64', заменет 69' |  |
| 31-5-2013 | Болоња | Италија Италија | **4 – 0** | Сан Марино Сан Марино | Пријателска | - |  |  |
| 10-9-2013 | Торино | Италија Италија | **2 – 1** | Чешка Чешка | Квал. за СП 2014 | - |  | влегол во игра 76' |
| 15-11-2013 | Милано | Италија Италија | **1 – 1** | Германија Германија | Пријателска | - |  | влегол во игра 71' |
| 19-11-2013 | Лондон | Италија Италија | **2 – 2** | Нигерија Нигерија | Пријателска | - |  |  |
| Вкупно |  | Настапи | 9 |  | Голови | 0 |  |  |

Титули
------

### Италија Јувентус

* **Серија А** (2) : 2013-14, 2014-15
* **Суперкуп на Италија** : 2013
* **Куп на Италија** (1) : 2014-15

Надворешни врски
----------------

* La Gazzetta dello Sport профил (in Italian)
* Профил на официјалната страна на ФК Торино
* Анџело Огбона на soccerway

Наводи
------

1. ↑  „OGBONNA RINNOVA FINO AL 2016". *Torino FC* (италијански). 2 February 2012. Архивирано од изворникот на 2012-12-09. Посетено на 9 February 2012.
2. ↑
3. ↑

|  |  |  |  |
| --- | --- | --- | --- |
| 

| * п
* р
* у
ФК Вест Хем Јунајтед  – моментален состав |
| --- |
|  |
| 
1 Фабијански ·
2 Рид ·
3 Кресвел ·
4 Балбуена ·
5 Цоуфал ·
7 Јармоленко ·
8 Андерсон ·
9 Бенрама ·
10 Ланцини ·
11 Лингард ·
14 Алвес ·
15 Доусон ·
16 Нобл  ·
18 Форналс ·
20 Боуен ·
21 Огбона ·
23 Диоп ·
24 Фредерикс ·
25 Мартин ·
26 Масуаку ·
28 Соучек ·
30 Антонио ·
31 Џонсон ·
34 Трот ·
35 Рендолф ·
37 Холанд ·
41 Рајс ·
45 Одубеко ·
50 Ашби ·
54 Ковентри ·
Менаџер: Мојс
 |

 |

|  |  |  |  |  |
| --- | --- | --- | --- | --- |
| 

| * п
* р
* у
Состав на Италија на  ЕП 2012 |
| --- |
|  |
| 
* 1 Буфон
* 2 Маџо
* 3 Кјелини
* 4 Огбона
* 5 Тијаго Мота
* 6 Балцарети
* 7 Абате
* 8 Маркизио
* 9 Балотели
* 10 Касано
* 11 Ди Натале
* 12 Сиригу
* 13 Џакерини
* 14 Де Санктис
* 15 Барцаљи
* 16 Де Роси
* 17 Борини
* 18 Монтоливо
* 19 Лео Бонучи
* 20 Џовинко
* 21 Пирло
* 22 Дијаманти
* 23 Ночерино
* Селектор: Прандели

 | Италија |

 |

|  |  |  |  |  |
| --- | --- | --- | --- | --- |
| 

| * п
* р
* у
Состав на Италија на  ЕП 2016 |
| --- |
|  |
| 
* 1 Буфон
* 2 Де Шиљо
* 3 Кјелини
* 4 Дармијан
* 5 Огбона
* 6 Кандрева
* 7 Ѕаѕа
* 8 Флоренци
* 9 Пеле
* 10 Мота
* 11 Имобиле
* 12 Сиригу
* 13 Маркети
* 14 Стураро
* 15 Барцаљи
* 16 Де Роси
* 17 Едер
* 18 Пароло
* 19 Бонучи
* 20 Инсиње
* 21 Бернардески
* 22 Ел Шарави
* 23 Џакерини
* Селектор: Конте

 | Италија |

 |